Diaľkové pozorovanie

Diaľkové pozorovania sú osobitným typom krajinárskej fotografie, zahrňujúcim fotografovanie veľmi vzdialených pevných objektov bezprostredne zo zemského povrchu, alebo zo stavieb (napr. z budov, rozhľadní, atď.) a iných miest, trvalo a pevne spojených so zemským povrchom (napr. z násypov, háld, atď.). Ide teda o pozorovania terestrického typu (zem-zem). Zjednodušene môžeme diaľkové pozorovania popísať ako fotografické zaznamenávanie ďalekých výhľadov.

Typickými v rámci diaľkových pozorovaní sú pozorovania z hôr na vzdialené vrchy, resp. pohoria, pri ktorých sú prevažne dosahované najväčšie vzdialenosti. Vzdialenými dobre pozorovateľnými objektami však môžu byť napr. aj vysoké stavby (budovy, komíny, vysielače, stožiare).

Kľúčovú úlohu pri prakticky dosiahnuteľnej vzdialenosti diaľkových pozorovaní zohrávajú poveternostné podmienky. V meteorológii je tzv. (horizontálna) dohľadnosť jednou zo základných pozorovaných veličín v monitorovacej sieti pozemných staníc .

Medzi diaľkové pozorovania nepatria pozorovania vykonané z lietajúcich objektov (lietadiel, závesných klzákov, balónov, dronov a pod.). Vzhľadom k pozorovanému objektu medzi diaľkové pozorovania nepatria pozorovania, zachytávajúce akékoľvek objekty či javy v atmosfére (oblačnosť akéhokoľvek pôvodu, lietadlá, balóny, atď.), ani akékoľvek kozmické objekty (hviezdy, planéty, mesiace, kométy, meteory, kozmické stanice, umelé družice, atď.).

Za diaľkové pozorovania v pravom slova zmysle považujeme fotografovanie bez použitia spektrálnych korekčných filtrov (napr. infračerveného), vplývajúcich na dosahovanú vzdialenosť pozorovania.
 Slovenský rebríček 
V tabuľkách je uvádzané vždy iba prvé zaznamenané pozorovanie daného objektu z príslušnej lokality, t. j. neobsahuje neskôr zopakované pozorovania.

 Najvzdialenejšie pozorovania z územia Slovenska 
lokalita pozorovaniapozorovaný objektdosiahnutá 
vzdialenosť [km]dátum
pozorovania1.Lomnický štít (Vysoké Tatry)Miclău (Apusenské vrchy, Rumunsko)337,309.02.20232.Lomnický štít (Vysoké Tatry)Pip Ivan (Munții Maramureșului, Ukrajina/Rumunsko)334,713.03.20223.Lomnický štít (Vysoké Tatry)Creasta Cocoșului (Gutínske vrchy, Rumunsko)315,809.02.20234.Kráľova hoľa (Nízke Tatry)Vârful Buteasa (Apuseni, Rumunsko)309,008.02.20205.Ostredok (Veľká Fatra)Heukuppe (Rax-Schneeberg, Rakúsko)285,002.01.20206.Sitno (Štiavnické vrchy)Göller (Mürzstegerské Alpy, Rakúsko)260,211.10.20177.Tanád (Štiavnické vrchy)Stuhleck (Fischbacherské Alpy / Hory vých. od r. Mury, Rakúsko)249,730.01.20188.Končistá (Vysoké Tatry)Šerák (Hrubý Jeseník, Česko)244,827.01.20179.Kláštorská skala (Vtáčnik)Heukuppe (Rax-Schneeberg, Rakúsko)241,015.09.201710.Kráľova hoľa (Nízke Tatry)Tupyj (Vulkaničnyj hrebet, Ukrajina)240,530.09.201811.Veľká Javorina (Biele Karpaty)Ebenstein (Hochschwab, Rakúsko)239,827.12.2015, 30.12.201612.Lomnický štít (Vysoké Tatry)Malý Děd (Hrubý Jeseník, Česko)238*01.02.201113.Slavkovský štít (Vysoké Tatry)Praděd (Hrubý Jeseník, Česko)236*12.01.200914.Rysy (Vysoké Tatry)Stij (Polonina Boržava, Ukrajina)235,112.02.201215.Východná Vysoká (Vysoké Tatry)Velykyj verch (Polonina Boržava, Ukrajina)233,215.09.200916.Vojšín (Pohronský Inovec)Stuhleck (Okrajové pohoria vých. od Mury > Fischbacher Alpen, Rakúsko)232,703.09.201917.Lomnický štít (Vysoké Tatry)Velykyj verch (Polonina Boržava, Ukrajina)230*12.01.200918.Jelenec (Biele Karpaty)Dürrenstein (Ybbstalské Alpy, Rakúsko)229,604.11.201919.Ďumbier (Nízke Tatry)Ljutanská Holica (Polonina Runa, Ukrajina)228,428.10.201420.Veľká Lomnická veža (Vysoké Tatry)Velykyj verch (Polonina Boržava, Ukrajina)228,101.01.201721.Kráľová hoľa (Nízke Tatry)Velykyj verch (Polonina Boržava, Ukrajina)228,006.06.201522.Bradlo (Slanské vrchy)Pip Ivan (Munții Maramureșului, Ukrajina/Rumunsko)227,717.10.201123.Veľký Milič (Slanské vrchy)Pip Ivan (Munții Maramureșului, Ukrajina/Rumunsko)224,026.01.201724.Osadník (Volovské vrchy)Negrovec (Horhany, Ukrajina)219,629.12.2012
Dosiahnuté vzdialenosti sú uvádzané podľa simulátora panorám Ulricha Deuschleho. Hviezdička (*) pri vzdialenosti označuje zaokrúhlený údaj, ktorý nebol dodatočne spresniteľný (chýbajú presné súradnice miesta pozorovania).

 Najvzdialenejšie vnútroštátne pozorovania v rámci územia Slovenska 
lokalita pozorovaniapozorovaný objektdosiahnutá 
vzdialenosť [km]dátum
pozorovania1.Baranec (Západné Tatry)Čierťaž (Vihorlatské vrchy)195,715.09.20192.Veľká homoľa (Malé Karpaty)Štiavnica (Nízke Tatry)186,913.01.20143.Kukla (Malé Karpaty)Ďumbier (Nízke Tatry)181,302.01.20204.Ďumbier (Nízke Tatry)Vihorlat (Vihorlatské vrchy)181,228.10.2014Vihorlat (Vihorlatské vrchy)Ďumbier (Nízke Tatry)?181,2?31.12.2015
Dosiahnutá vzdialenosť je uvedená podľa simulátora panorám Ulricha Deuschleho. Otáznik (?) označuje pravdepodobný (chýba korektná referenčná simulácia) údaj.

náhľad|vľavo|Pohľad na vyše  vzdialené nízkotatranské vrcholy Štiavnicu a Ďumbier? z Vihorlatu (dátum pozorovania 31.12.2015)

 Svetový rekord v diaľkovom pozorovaní 
Aktuálne platný svetový rekord v diaľkovom pozorovaní má hodnotu . Išlo o pozorovanie Álp vo Francúzsku zo španielskych Pyrenejí.

 Galéria 
Kliknite na obrázok pre jeho zväčšenie.

 Referencie 

 Pozri aj 
 Refrakcia
 Fatamorgána

 Iné projekty 

 Externé odkazy 
 Na obzore – slovenské diaľkové pozorovania, ďaleké výhľady, diaľková fotografia
 Slovenský rebríček  – najvzdialenejšie pozorovania z územia Slovenska
 Dalekie Obserwacje – poľský portál zameraný na diaľkové pozorovania 
 Beyond Horizons – domov svetového rekordu v diaľkovom pozorovaní 
 Long Distance Observations - kompendium teoretických vedomostí z diaľkového pozorovania 

Kategória:Pozorovanie
Kategória:Fotografia